For best mulig kaffe kan du bruke nykvernede bønner. Mengden kaffe i forhold til mengden vann er avgjørende for hvordan kaffen skal smake, så husk å dosere riktig! Hvis du veier kaffen, skal du bruke omtrent 60 gram kaffe per liter vann. Hvis du i stedet bruker spiseskjemål, skal du bruke 6–7 ss kaffe til 5 dl vann. Bruk kaldt vann i trakteren, og sørg for å skylle kaffefilteret før du fyller det med kaffe – da blir du ikke bare kvitt eventuell pappsmak, filteret bretter seg heller ikke like lett i trakteren.